નવી દિલ્હી, 25 જાન્યુઆરી: દુનિયાના સૌથી શક્તિશાળી દેશ અમેરિકાના રાષ્ટ્રપતિ બરાક ઓબામા થોડા જ સમય પહેલા ભારત આવી પહોંચ્યા છે. ત્રણ દિવસના ખૂબ જ ખાસ પ્રવાસ માટે ઓબામા પોતાની પત્ની મિશેલ સાથે દિલ્હી આવી પહોંચ્યા. પોતાના ખાસ વિમાન એરફોર્સ વનથી તેઓ પાલમ એરપોર્ટ પર પહોંચ્યા. જેમના સ્વાગત માટે તેમના ખાસ મિત્ર વડાપ્રધાન નરેન્દ્ર મોદી પણ અત્રે હાજર રહ્યા અને ઊર્જા સાથે તેમને ભેંટીને સ્વાગત કર્યું.